Diari Oficial de la Generalitat Valenciana


Sumari del DOGV 9906, del 01-08-2024 (2024/6928)

RESOLUCIÓ de 2 de juliol de 2024, del Servei de Relacions Laborals i Gestió de Programes de la Direcció General de Treball, Cooperativisme i Seguretat Laboral, per la qual es disposen el registre i la publicació del text de l’acord de la comissió paritària del Conveni col·lectiu per a la Comunitat Valenciana del sector d’activitats diverses.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9906

Data del DOGV
:   01-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6928

CVE
:   LBAT-Z-4832-1465

Data del document
:   02-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * comerç a l'engròs
    * conveni col·lectiu
    * xicotet comerç

Vist el text de l’acord de la comissió paritària del Conveni col·lectiu per a la Comunitat Valenciana del sector d’activitats diverses, de 6 de març de 2024, subscrit, d’una banda, per la Unió Gremial, federació de gremis i associacions del comerç valencià i, d’altra banda, per la part social, composta per la Confederació Sindical de Comissions Obreres del País Valencià (CCOO PV) i per la Unió General de Treballadors del País Valencià (UGT-PV), i de conformitat amb el que es disposa en l’article 2.1.*c*  del Reial decret 713/2010, de 28 de maig, sobre registre i depòsit de convenis i acords col·lectius de treball, i en els articles 3 i 4 de l’Orde 37/2010, de 24 de setembre, de la Conselleria d’Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, el Servei de Relacions Laborals i Gestió de Programes, d’acord amb l’article 51.1 de l’Estatut d’Autonomia de la Comunitat Valenciana, amb l’article 17.*o*  del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, i amb l’article 28.3.*j*  de l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desplega el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació

RESOL

*Primer*

Ordenar la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit de l’acta que arreplega els acords aconseguits.

*Segon*

Disposar-ne la publicació en el *Diari Oficial de la Generalitat Valenciana*.

Acta de la Comissió paritària del Conveni col·lectiu per a la Comunitat Valenciana del sector d'activitats diverses

Per la part empresarial;

Unió Gremial

Joan Antoni Rodilla Cantó

Rafael Gil Cortes.

Francesc Ferrer Escrivá

Assessor

Jorge Viruela Mora

Per la part social;

Per CCOO- Federació de Servicis

Salvador Mejías Sahuquillo

Yolanda Beltrán Fernández

Per FeSMC-UGT-PV

Esteban Ramos Cano

Iván Borrallo Gaitán

A València, sent les 10.00 hores del 6 de març de 2024, en la seu de la Unió Gremial, la Comissió paritària del Conveni del Comerç d'Activitats Diverses per a la Comunitat Valenciana, codi conveni número: 79713406682983; d'una part els membres en representació de l'associació empresarial legitimada en este àmbit, i d'una altra els membres de la part social designat pels sindicats més representatius, es reunixen amb l'Asociación de Estanqueros de Castellón, de manera presencial amb el següent orde del dia:

1. La no aplicació del conveni a l'Asociación de Estanqueros de Castellón.

La citada associació sol·licita ser exclòs en l'àmbit d'aplicació del conveni col·lectiu.

La comissió paritària exposa que un conveni col·lectiu sectorial és aplicable als sectors d'activitat i no es poden excloure associacions, en eixe cas, les empreses que no puguen, per les diverses causes que puguen existir, aplicar el conveni deuran, amb el procés indicat en el propi text del conveni, plantejar la inaplicació del citat conveni.

La comissió paritària els recorda que, al seu subsector, ja se li ve aplicant a la província de València i a les altres empreses no pertanyents a la seua associació, sense cap mena de controvèrsia, i es recorda que este conveni de Comerç Activitats Diverses de la Comunitat Valenciana s'aplica a totes les empreses de comerç que no tinguen un altre conveni aplicable.

En llaures a un enteniment i no judicialitzar la situació, la comissió paritària oferix a esta associació la realització d'una Acta de la comissió paritària per a la seua adaptació progressiva en els anys que es vera convenient per totes dues parts per a la seua integració, proposta que és rebutjada sense cap alternativa.

A la vista de l'inamovible de la postura de l'Asociación de Estanqueros de Castelló, es dona per finalitzada la citada consulta sense acord i ratificant esta comissió paritària que el conveni que ens ocupa, és aplicable a la citada associació.

Aproven, igualment, la comunicació a l'autoritat laboral competent, designant Vicente Martínez Trenco, perquè tramite la documentació per al seu registre i la posterior publicació.

El que firmen els presents en prova de conformitat.

  

València, 2 de juliol de 2024

Aurora Valero Alcaraz

Cap del Servici de Relacions Laborals i Gestió de Programes